stanford-oval/wikipedia huggingface dataset:
פנחס הלוי
הערות שוליים

1 2 3  י. תא-שמע, "מחברו האמיתי של ספר 'החינוך'", קרית ספר נה (תש"ם), עמ' 787–790.
1 2 3  יעקב ש' שפיגל, "ר' פנחס הלוי ואזהרותיו לשבת שלפני ראש השנה", בתוך: מאיר בניהו (עורך), ספר הזיכרון לרב יצחק נסים, סדר חמישי: שירה ופיוט, יד הרב נסים תשמ"ה, עמ' עב–עג.
↑  שם הגדולים, מערכת סופרים, אות פ' סעיף י.
↑  מחזור לנוסח ברצלונה מנהג קאטאלוניה, שלוניקי רפ"ז, באתר אוצר החכמה.
↑  יעקב ש' שפיגל, "ר' פנחס הלוי ואזהרותיו לשבת שלפני ראש השנה", בתוך: מאיר בניהו (עורך), ספר הזיכרון לרב יצחק נסים, סדר חמישי: שירה ופיוט, יד הרב נסים תשמ"ה, עמ' עא–פז; טוביה פרשל, "על רבי פנחס הלוי, אחיו של הרא"ה", סיני צח [א–ב] (תשרי–חשוון תשמ"ו), עמ' צא.
↑  אהרן, הלוי, מברצלונה, חידושי הרא"ה – ברכות, ירושלים תשס"ז, עמ' קטו, באתר היברובוקס.
↑  חידושי הריטב"א למסכת ברכות, מוסד הרב קוק תשמ"ד, עמ' רח, הערה 165.
↑  מאיר בר-אילן, "(ביקורת על) ר' אברהם אבן עזרא, יסוד מורא, מהדורת י' כהן וא' סימון", קבלה י (תשס"ד), עמ' 350–351.
↑  הרב דוד מצגר, "ספר החינוך ומחברו", ספר החינוך, מכון ירושלים תשנ"ב, עמ' 19, באתר אוצר החכמה.
↑  יעקב שמואל שפיגל, "עוד אודות זהותו של מחבר ספר החינוך", המעין מה [ד] (תמוז תשס"ה, עמ' 71–72.
צלופחים ביצתיים

| צלופחים ביצתיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: צלופחי ביצות
תת־סדרה:: Synbranchoidei
משפחה:: צלופחים ביצתיים
שם מדעי
 Synbranchidae ‏בונפרטה, 1838

צלופחים ביצתיים (שם מדעי: Synbranchidae) היא משפחת דגים מוארכים מסדרת צלופחי ביצות החיים באזורים טרופיים לחים.
אורכם נע בין 8 ל-150 ס"מ, גופם רירי ומוארך עם מעט קשקשים וראשים מגודלים. הם בעלי שלפוחית אוויר גדולה המשמשת אותם לנשימה כשיש חוסר בחמצן במים. ישנה להם יכולת לשהות פרקי זמן קצרים מחוץ למים. הם חיים בביצות ואגמים בכל היבשות וניזונים מדגים קטנים.
סוגים

סוג ומין יחיד Macrotrema caligans
Monopterus - בו מונופטרוס קוצ'יה
Ophisternon
Synbranchus
פרדריק ווד ג'ונס

| --- | --- |
אין תמונה חופשית
 לידה:  23 בינואר 1879 לונדון, הממלכה המאוחדת של בריטניה הגדולה ואירלנד 
 פטירה:  29 בספטמבר 1954 (בגיל 75) לונדון, הממלכה המאוחדת 
 ענף מדעי:  אמבריולוגיה, אנטומיה, אנתרופולוגיה
 מקום מגורים:  הממלכה המאוחדת הממלכה המאוחדת אוסטרליה אוסטרליה
 מקום לימודים:  תיכון אנפילד 
 מוסדות:  אוניברסיטת מנצ'סטר  אוניברסיטת אדלייד  אוניברסיטת הוואי  אוניברסיטת מלבורן  אוניברסיטת ויקטוריה של מנצ'סטר 
 פרסים והוקרה:  מדליית מולר (1926)  מדליית קלארק (1941)  עמית החברה המלכותית 
 בן או בת זוג:  Gertrude Wood Jones 
 תרומות עיקריות
 התנגדות לדרוויניזם
 
פרדריק ווד ג'ונס (באנגלית: Frederic Wood Jones‏; 23 בינואר 1879 – 29 בספטמבר 1954) היה ביולוג בריטי אשר כמו עמיתו, הנרי פיירפילד אוסבורן, סבר כי מוצא האדם מאסיה ומאירופה ולא מאפריקה.
ביוגרפיה

בשנת 1897 נכנס ווד ג'ונס למכללה לרפואה של בית החולים בלונדון, שהפך בשנת 1900 לחלק מאוניברסיטת לונדון שם סיים את לימודיו (B.Sc, 1903; M.B., B.S., 1904; D.Sc., 1910). החל משנת 1904 הוא היה חבר במכללה המלכותית למנתחים, ונעשה עמית במכללה בשנת 1930. ווד ג'ונס צבר ניסיון כאנטומיסט אקדמי באמצעות משרות הוראה בבתי הספר לרפואה של לונדון, סנט תומאס ובתי החולים רויאל פריי ובאוניברסיטת מנצ'סטר.
לשיטתו, אבות האדם התפצלו משאר הקופים לפני כ-60 מיליון שנה, מיד לאחר תחילת התמיינות הפרימטים לסוגיהם ולמיניהם ולפיכך שושלת האדם היא אחרת משושלת קופי האדם. מציאת גולגולתו המזויפת של איש פילטדאון חיזקה את השערתו זו.
הערות שוליים

↑  Monica MacCallum, Jones, Frederic Wood (1879–1954), AQustralian Dictionary of Biography, ‏1983
| --- | --- |
בקרת זהויות :  NLI: 987007279476805171  PLWABN: 9810626939505606  ADB: jones-frederic-wood-6872  BIBSYS: 90112601  BnF: cb14571319h (data)  CiNii: DA02690001  DSI: 1441  GND: 138893845  ISNI: 0000 0000 8151 8389  LCCN: n85814775  NKC: nlk20000085361  NLA: 35908615  NTA: 068668988  RERO: 02-A003429620  SNAC: w65t6cz1  SUDOC: 112532195  Trove: 1141317  VIAF: 71637770   WorldCat (עם VIAF): 71637770 
ערך זה הוא קצרמרבנושא אישים. אתם מוזמנים לתרום לוויקיפדיה ו.
צבי רפופורט

| --- | --- |
אין תמונה חופשית
 לידה:  1936 ירושלים, פלשתינה (א"י)
 פטירה:  אפריל 2021 (בגיל 85 בערך)
 ענף מדעי:  כימיה
 מקום מגורים:  ישראל
 מקום קבורה:  הר המנוחות 
 מנחה לדוקטורט:  פרופסור שאול פטאי
 תלמידי דוקטורט:  פרופסור שמריהו הוז, דוד אלמלא
 פרסים והוקרה:  חתן פרס ישראל לכימיה לשנת 2006
 תרומות עיקריות
 מחקרים בתחום כימיה אורגנית-פיזיקלית
 
צבי רפופורט (1936 – אפריל 2021) היה כימאי ישראלי, פרופסור באוניברסיטה העברית בירושלים, מחלוצי תחום הכימיה אורגנית-פיזיקלית בישראל. חתן פרס ישראל לכימיה לשנת תשס"ו.
ביוגרפיה

רפופורט נולד בירושלים לאריה ולפנינה רפופורט, אנשי חינוך בשכונת בית הכרם. למד בבית הספר התיכון שליד האוניברסיטה. בסיום שירותו הצבאי בנח"ל החל בלימודי כימיה באוניברסיטה העברית בירושלים. בשנת לימודיו השנייה התקבל לשמש כעוזר המחקר של שאול פטאי וסייע בחקר מנגנונים של תגובות כימיות. עבודת המוסמך שכתב באותו נושא (1959, בהצטיינות יתרה) התמקדה בניסיון למציאת תרכובות שבחומרי היסוד שלהן מצוי אטום פחמן בעל מטען חשמלי. עבודת הדוקטורט שערך בנושא מנגנוני תגובות של מולקולות עם קשרים כפולים בין אטומי פחמן, בהדרכת פטאי, הורחבה במהלך השנים במאמץ אקדמי בינלאומי ופורסמה כסדרת ספרים של כ-120 כרכים: "הכימיה של קבוצות פונקציונליות".
בתום לימודיו יצא רפופורט ללימודי פוסט-דוקטורט באוניברסיטת קליפורניה בלוס אנג'לס (1963–1965) ועסק בחקר מנגנוני תגובות של תרכובות בעלות אטומי מתכת. עם חזרתו לישראל הוא הצטרף לסגל האוניברסיטה העברית והחל בחקר תגובות כימיות שתוצריהן הם יונים ויניליים. קבוצת המחקר בראשותו הייתה מהראשונות בעולם להוכיח קיומה של תופעה זו. לאחר מכן עבר מחקרו להתמקד בהיווצרות אנולים יציבים, הרכבם ותגובותיהם. בשנת 1967 הועלה לדרגת מרצה בכיר, ובשנת 1974 קבל דרגת פרופסור מן המניין. בשנת 1986 היה לבעל הקתדרה לכימיה אורגנית על שם ווטקינס.
מחקריו ככלל עסקו בחקר תגובות של חומרים אורגניים ורפופורט היה מחלוצי מחקר הכימיה אורגנית-פיזיקלית בישראל. הוא היה שותף לכתיבתם ועריכתם של 55 ספרים ופרסם כ-300 מאמרים בכתבי עת מקצועיים, כמו גם חברותו במערכות כתבי עת בינלאומיים וחברותו בוועדות מקצועיות, דוגמת: המועצה המדעית לבחינת הכימיה האורגנית-פיזיקלית בשוודיה (1984), הוועדה לכימיה אורגנית-פיזיקלית של האיגוד הבינלאומי לכימיה טהורה ויישומית (1991–2001), וחבר ועדת ליווי המחקר בכימיה אורגנית-פיזיקלית של אוניברסיטת רומא (1995–2001). לאורך השנים הוזמן רפופורט כפרופסור אורח לאוניברסיטאות בצפון אמריקה, אוקיאניה, יפן ואירופה.
רפופורט היה חתן פרס ישראל לכימיה לשנת 2006, בעל תואר דוקטור לשם כבוד מאוניברסיטת קליארי (2001) ובעל מדליית זהב מטעם אוניברסיטת מסריק (1995). בנימוקי ועדת השופטים להענקת פרס ישראל נאמר כי:
מחקריו של פרופ' רפופורט הם בשטח הכימיה האורגנית המנגנונית, ובמיוחד בתהליכים הכוללים תרכובות בעלות קשרי פחמן-פחמן כפולים. פרופ' רפופורט יישם שיטות קינטיות, סטריאוכימיות וחישוביות ללימוד השפעת המבנה והממס על הפעילות ועל יחסי סלקסיביות-ריאקטיביות של חומרי-הביניים קצרי-החיים הנוצרים בתהליכים אלה. פרופ' רפופורט הוא מחלוצי המחקר המנגנוני של ההתמרה הנוקליאופילית בפחמן וינילי. הוא מיפה את המנגנונים הרבים לתהליך זה, וחקר לעומק את שני המנגנונים העיקריים: המונומולקולרי והרב-מולקולרי.
חייו האישיים

בשנת 2004 פרש רפופורט לגמלאות, והחל בלימודי תואר ראשון בהיסטוריה ולימודי מזרח אסיה.
תחביביו כללו: גנאלוגיה (היה חבר הסניף הירושלמי של החברה הגנאלוגית הישראלית), צילום ואיסוף בולים בנושאי הכימיה כגון ההיסטוריה של הכימיה, כימאיים נודעים, פריטי ציוד בשירות הכימיה.
אחד מבניו הוא פרופ' ארי רפופורט מהמחלקה למדעי המחשב באוניברסיטה העברית.
נפטר באפריל 2021 ונקבר בהר המנוחות בירושלים.
הערות שוליים

↑  הועלו בדרגה באוניברסיטה, על המשמר, 17 באוגוסט 1967
| --- | --- |
בקרת זהויות :  NLI: 987007266792405171  BIBSYS: 90071370  CiNii: DA00516717  GND: 172325471  ISNI: 0000 0001 1641 8450  LCCN: n82138238  NKC: mub2014826872  NLA: 35442523  NSK: 000047462  NTA: 070457077  SUDOC: 056876505  VIAF: 51821062   WorldCat (עם VIAF): 51821062
פרננדו שפר

פרננדו מולנברג שפר (בפורטוגזית: Fernando Muhlenberg Scheffer; נולד ב-6 באפריל 1998) הוא שחיין ברזילאי, זוכה מדליית ארד אולימפית (טוקיו 2020) במשחה ל-200 מטר חופשי, אלוף עולם (בריכת 25 מטר) (האנגג'ואו 2018) ושיאן עולם (הנוכחי, 2021) במשחה שליחים 4x200 מטר חופשי.
ביוגרפיה

שפר נולד וגדל בקאנואס, ריו גראנדה דו סול.
ביוגרפיה > 2016

באליפות העולם (בריכת 25 מטר), שנערכה בוינדזור, אונטריו, קנדה בדצמבר 2016 הוא סיים במקום 25 במשחה ל-200 מטר חופשי בתוצאה של 1:45.54 דקות, במקום 33 במשחה ל-400 מטר חופשי בתוצאה של 3:47.42 דקות ובמקום 40 במשחה ל-100 מטר חופשי בתוצאה של 48.67 שניות.
ביוגרפיה > 2018

באליפות הפאן פסיפיק בשחייה שנערכה בטוקיו, יפן באוגוסט 2018 הוא סיים פעמיים במקום רביעי, במשחה ל-200 מטר חופשי בתוצאה של 1:46.12 דקות ובמשחה שליחים 4x200 מטר חופשי בתוצאה של 7:11.65 דקות, כשחיין שני הוא קבע ב"זינוק שליחים" תוצאה של 1:44.87 דקות, התוצאה השנייה בטיבה באליפות. נוסף לכך, הוא סיים במקום שישי במשחה ל-400 מטר חופשי בתוצאה של 3:50.55 דקות.
ביוגרפיה > 2018 > אלוף ושיאן עולם (בריכת 25 מטר)

באליפות העולם (בריכת 25 מטר), נערכה בהאנגג'ואו, הרפובליקה העממית של סין בדצמבר אותה שנה הוא זכה במדליית זהב במשחה שליחים 4x200 מטר חופשי שליחים, ביחד עם לואיז אלטמיר מלו, לאונרדו קואלו סנטוס וברנו קורייה בשיא עולם חדש של 6:46.81 דקות, לפני רוסיה (6:46.84 דקות) וסין (6:47.53 דקות), כשחיין שני הוא קבע ב"זינוק שליחים" תוצאה של 1:40.99 דקות, התוצאה השנייה בטיבה באליפות, מאית השנייה איטי מחברו לנבחרת ברנו קורייה (1:40.98 דקות). נוסף לכך, הוא סיים במקום שמיני במשחה ל-400 מטר חופשי בתוצאה של 3:39.40 דקות, בשלב המוקדמות הוא קבע שיא דרום אמריקה חדש של 3:39.10 דקות.
ביוגרפיה > 2019

באליפות העולם שנערכה בקוואנגג'ו שבקוריאה הדרומית ביולי 2019 הוא סיים במקום שביעי במשחה שליחים 4x200 מטר חופשי בתוצאה של 7:07.64 דקות, כשחיין שני הוא קבע ב"זינוק שליחים" תוצאה של 1:45.97 דקות. בשלב המוקדמות הרביעייה מברזיל קבעה שיא דרום אמריקה חדש של 7:07.12 דקות. נוסף לכך, הוא סיים במקום תשיעי במשחה ל-200 מטר חופשי בתוצאה של 1:45.83 דקות, 8 מאיות השנייה איטי מעלייה למשחה הגמר.
ביוגרפיה > 2019 > אלוף הפאן אמריקה

שבועיים לאחר מכן, במשחקים הפאן-אמריקאיים שנערכו בלימה, פרו בתחילת אוגוסט אותה שנה הוא זכה ב-3 מדליות, 2 זהב ו-1 כסף. מדליות זהב במשחה ל-200 מטר חופשי בתוצאה של 1:46.68 דקות ובמשחה שליחים 4x200 מטר חופשי בשיא משחקים חדש של 7:10.66 דקות. מדליית כסף במשחה ל-400 מטר חופשי בתוצאה של 3:49.60 דקות.
ביוגרפיה > 2021 > מדליית ארד אולימפית

באולימפיאדת טוקיו (2020) זכה שפר במדליית ארד במשחה ל-200 מטר חופשי בשיא דרום אמריקה חדש של 1:44.60 דקות, אחרי תומאס דין (1:44.22 דקות) ודנקן סקוט (1:44.26 דקות), שניהם מבריטניה. כבר בשלב המוקדמות הוא קבע שיא דרום אמריקה חדש של 1:45.05 דקות ועלה מהמקום השני לשלב חצי הגמר. בשלב חצי הגמר הוא קבע תוצאה של 1:45.71 דקות ועלה מהמקום השמיני למשחה הגמר. נוסף לכך, הוא סיים במקום שמיני במשחה שליחים 4x200 מטר חופשי בתוצאה של 7:08.22 דקות, כשחיין ראשון הוא קבע תוצאה של 1:45.93 דקות.
שיאים אישיים > בריכה אולימפית

200 מטר חופשי: 1:44.66 דקות (2021), שיא דרום אמריקה
400 מטר חופשי: 3:49.01 דקות (2021)
שיאים אישיים > בריכת 25 מטר

200 מטר חופשי: 1:42.54 דקות (2020)
400 מטר חופשי: 3:39.10 דקות (2018), שיא דרום אמריקה
צלופחיים

| צלופחיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: צלופחאים
תת־סדרה:: Anguilloidei
משפחה:: צלופחיים
סוג:: צלופח
שם מדעי
 Anguillidae ‏Garsault, 1764

Anguilla bicolor
צְלוֹפָחִיִּים (שם מדעי: Anguillidae), היא משפחה של דגים רכים מסדרת הצלופחאים שחיים במים מתוקים אך נולדים דווקא בים, אליו נודדים הבוגרים כדי להטיל ביצים. במשפחה זו ישנו רק סוג אחד - צלופח.
הצלופחים הם יצורים ארוכים וריריים דמויי נחש שאין להם סנפירים עליונים ובמקום זה הם משתמשים בזנבם החזק כדי לנוע. למזונם הם מחפשים דגים קטנים יותר וכן סרטנים וחסרי חוליות אחרים.
הצלופחים הם מיני מאכל חשובים בהרבה מקומות. ביהדות הם אינם מינים כשרים כי חסרים להם סנפירים וקשקשים.
מינים

צלופח אירופי (Anguilla anguilla)
Anguilla australis
Anguilla bengalensis
Anguilla bicolor
Anguilla borneensis
Anguilla breviceps
Anguilla celebesensis
צלופח ארך-סנפיר ניו זילנדי (Anguilla dieffenbachii)
Anguilla interioris
Anguilla japonica
Anguilla luzonensis
Anguilla marmorata
Anguilla megastoma
Anguilla mossambica
Anguilla nebulosa
Anguilla obscura
Anguilla reinhardtii
Anguilla rostrata
צלופחי ביצות

| צלופחי ביצות |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: צלופחי ביצות
משפחות
 Synbranchidae  Chaudhuriidae  Mastacembelidae
שם מדעי
 Synbranchiformes ‏ברג, 1940

צלופחי ביצות או סינברנכאים (שם מדעי: Synbranchiformes) היא סדרת דגים ממחלקת מקריני סנפיר, החיים במים מתוקים באזורים טרופיים באמריקה הדרומית, אפריקה דרום-מזרח אסיה ואוסטרליה.
יצורים אלה אינם צלופחים אמיתיים ושייכים לקבוצה שונה - אקנתופטריגי (Acanthopterygii), הקרובה יותר לדקראים ולעוקצנוניים (Gasterosteiformes). עם זאת הם בעלי מבנה גוף נחשי ובעלי קשקשים גחוניים קטנים ולסתות מוארכות מעט.
דגים אלו חיים באזורי ביצות, מערות ובמים מליחים וכמה מינים חיים בחופים טרופיים. הם יכולים לנשום אוויר כשאין להם ברירה, על ידי שלפוחית ריאות שיש להם בקצה גופם.
חלק מדגי הסדרה, כגון צלופח האש, משמשים כדגי נוי נפוצים.
מיון

סדרה צלופחי ביצות (Synbranchiformes)
תת-סדרה Synbranchoidei
משפחה צלופחים ביצתיים (Synbranchidae)
סוג ומין יחיד Macrotrema caligans
סוג Monopterus - בו המין מונופטרוס קוצ'יה
סוג Ophisternon
סוג Synbranchus
תת-סדרה Mastacembeloidei
משפחה Chaudhuriidae
סוג ומין יחיד Bihunichthys monopteroides
סוג Chaudhuria
סוג Chendol
סוג ומין יחיד Garo khajuriai
סוג ומין יחיד Nagaichthys filipes
סוג Pillaia
סוג ומין יחיד Pillaiabrachia siniae
משפחה צלופחים קוצניים (Mastacembelidae)
סוג Macrognathus
סוג Mastacembelus
סוג ומין יחיד Sinobdella sinensis
הערות שוליים

↑  לקסיקון דביר לזואולוגיה מאת מנחם דור עמוד 441
| --- | --- |
בקרת זהויות :  NLI: 987007555939805171
פיל Trident

| --- | --- |

Peel Trident
 מאפיינים כלליים
 יצרן:  Peel Engineering Company
 שנות ייצור:  1965–1966
 הרכבה:  בריטניה בריטניה (האי מאן - בין אנגליה לצפון אירלנד)
 מודל קודם:  פיל P50
 מרכב:  תלת  אופן
 פלטפורמה:  Rear-wheel-drive layouts
 אורך:  1,900 מ"מ 1,830 מ"מ (שנת 1966, עם מנוע "טריומף")
 רוחב:  990 מ"מ 1,070 מ"מ (שנת 1966, עם מנוע "טריומף")
 משקל:  150ק"ג 90 ק"ג (שנת 1966, עם מנוע "טריומף")
 מפרט טכני
 מנוע:  1 צילינדרים, 2 פעימות 49 סמ"ק, מנוע DKW, המפיק 4.2 כ"ס (מנוע אחורי)  1 צילינדרים, 2 פעימות, 98 סמ"ק המפיק 6.5 כ"ס (מנוע טריומף, מנוע אחורי (יוצר בשנת 1966)
 הילוכים:  תמסורת ידנית - 3 הילוכים
 מהירות מרבית:  45 קמ"ש (מנוע DKW)    75 קמ"ש (מנוע טריומף, 98 סמ"ק)
 צריכת דלק:  2.5 ליטר ל-100 ק"מ
 מעצב:  Cyril Cannell
פיל Trident (באנגלית: Peel Trident) הוא דגם של מכונית מיקרו, בעל  3 גלגלים, (תלת אופן), בעלת מרכב פיברגלס,  המיועדת ל-2 נוסעים, אשר יוצרה על ידי חברת "Peel Engineering Company" בין השנים 1965–1966.
סך הכול יוצרו 45 יחידות.
מקום מושבה של חברת "Peel Engineering Company" באי מאן (Isle of Man) (בין אנגליה לצפון אירלנד), תחת שליטת בריטניה.
תצורות "פיל Trident"

2 מושבים - דגם סגור
2 מושבים - דגם פתוח (קבריולה)
"פיל Trident"

גוף ה"פיל Trident" בנוי מפיברגלס
2 מושבים
ללא דלתות
חופה שקופה - פתיחה על ידי הרמת החופה כלפי חוץ באמצעות מוט הידראולי
מחיר הדגם בהשקה, בשנת 1965 עמד על 190 לירות שטרלינג
תמונות

"פיל Trident", שנת 1965
"פיל Trident", שנת 1965
"פיל Trident", שנת 1965
"פיל Trident"
"פיל Trident"
"פיל Trident", שנת 1966 - קבריולט
"פיל Trident" (משמאל), "פיל P50" (מימין)
ראו גם

פיל P50
פיל ויקינג ספורט
תלת אופן
מכונית מיקרו
לקריאה נוספת

"פיל Trident"  - תמונות
הערות שוליים

↑  "פיל Trident" microcarmuseum.com/tour/peel-trident.html
↑  "פיל Trident" web.archive
↑  "פיל Trident" cargurus.com/Cars/1966-Peel-Trident-Pictures
↑  "פיל Trident" newatlas.com/peel-p50-trident-microcars
פין רוברטס

| --- | --- |
אין תמונה חופשית
 לידה:  22 באפריל 1996 (בן 28) ארצות הברית 
 מדינה:  ארצות הברית 
 תקופת הפעילות:  מ-2013
 פרופיל ב-IMDb
 
פין רוברטס (באנגלית: Finn Roberts; נולד: 22 באפריל 1996) הוא שחקן אמריקאי, המוכר בעיקר מתפקידו בתור אלכס וודס בסדרה של נטפליקס "אקדמיית החממה" (2017–2020), שמבוססת על הדרמה הישראלית המצליחה "החממה" שנוצרה ונכתבה על ידי גיורא חמיצר.
ביוגרפיה

רוברטס נולד בלוס אנג'לס, קליפורניה. אימו, אנה, היא ממוצא אנגלי ואביו ממוצא יהודי.
יש לו שלושה אחים גדולים, ליאו, פסקול וג'ו.
קריירה

הופעת הבכורה של רוברטס הייתה ב-2013 בסרט הקצר "Nikolai" בו שיחק בתפקיד הראשי. הסרט הוקרן בבכורה בפסטיבל הסרט הקצר בקאן באותה שנה.  בשנים 2013–2015, הוא שיחק בסדרה הדרמה המוזיקלית הקנדית "Side Effects" בתפקיד ג'ייסון קונלי. עוד ב-2015, הוא שיחק בתפקיד אורח בסדרה "חסרי בושה".
בשנת 2016 שיחק בתפקיד משנה בסרט הקולנוע "נשות המאה ה-20".
משנת 2017 עד 2020 גילם את אחת הדמויות הראשיות בארבע עונותיה של דרמת הנעורים "אקדמיית החממה" מבית נטפליקס; אשר מבוססת על הדרמה הישראלית המצליחה "החממה" שנוצרה ונכתבה על ידי גיורא חמיצר. בסדרה, גילם רוברטס את דמותו של אלכס וודס, מקבילו האמריקאי של אלפי רשף.
בשנת 2019 ביצע הופעת אורח בסדרת הדרמה המשפטית "גוליית" של פריים וידאו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2016 | נשות המאה ה-20 (אנ') | טים דראמר |  |
| 2023 | Meltdown: A Nuclear Family's Ascension into Madness | גאלן |  |
| TBA | Identity Crisis | טרבור |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013–2015 | Side Effects | ג'ייסון קונלי | תפקיד ראשי; 13 פרקים |
| 2015 | חסרי בושה | היפסטר | פרק: "South Side Rules" |
| 2017–2020 | אקדמיית החממה | אלכס וודס | תפקיד ראשי (4 עונות); 39 פרקים |
| 2019 | גוליית | איוון | פרק: "Joy Division" |
| 2020 | חדר 104 | ווקר | פרק: "Bangs" |
הערות שוליים

1 2  Finn Roberts, auf Famous Birthdays, abgerufen am 24. November 2020.
↑  IMDb: Release Info Nikolai, abgerufen am 24. November 2020.
צפון ונקובר (מחוז מוניציפלי)

מחוז צפון ונקובר
המחוז המוניציפלי של צפון ונקובר הוא מחוז מוניציפלי בעל אופי עירוני-פרברי מצפון למפרצון בורארד בקולומביה הבריטית, קנדה. המחוז המוניציפלי  הוא חלק מהמטרופולין של ונקובר.
המחוז המוניציפלי של צפון ונקובר מקיף את העיר צפון ונקובר משלושה עבריה. מצפון גובל המחוז המוניציפלי של צפון וונקובר בהרי הגדה הצפונית, במערב הוא גובל במערב ונקובר ובמזרח בפיורד Indian Arm.
שטח המחוז המוניציפלי של צפון וונקובר הוא 160.76 קמ״ר ובו אוכלוסייה של 84,412 נפש. מבחינת כמות אוכלוסייה מדורג המחוז המוניציפלי של צפון ונקובר במקום ה־61 בקנדה.
בסוף המאה ה-19 נבנה באזור הגשר התלוי קפילנו, גשר תלוי באורך של כ-120 מ'. בשנת 1954 לוויסות זרימת המים בנהר הסתיימה בניית סכר קליבלנד.
פרדיננד פיליפ, דוכס אורליאן

פרדיננד פיליפ, דוכס אורליאן (בצרפתית: Ferdinand-Philippe d'Orléans;‏ 3 בספטמבר 1810 – 13 ביולי 1842) היה בנו הבכור של לואי פיליפ, מלך הצרפתים, ואביו של הטוען לכתר מבית אורליאן - הנסיך פיליפ, רוזן פריז.
ביוגרפיה

פיליפ נולד ב-3 בספטמבר 1810 בפאלרמו, לשם ברחו הוריו בעקבות המהפכה הצרפתית, ללואי פיליפ השלישי, דוכס אורליאן ולמריה אמליה מנאפולי וסיציליה, בתם של פרננדו השלישי, מלך סיציליה ומריה קרולינה מאוסטריה. בשנת 1814 ביקר פרדיננד פיליפ עם הוריו לראשונה בצרפת, במהלך הרסטורציה, ובשנת 1817 השתקעה המשפחה סופית בצרפת. פרדיננד פיליפ התחנך בבית ספר עממי, ובשנת 1819 הצטרף לצבא הצרפתי, שם שירת ברגימנט ההוסרים ה-1, ובשנת 1824 קיבל דרגת קולונל.
במהלך מהפכת יולי 1830 פיקד פרדיננד פיליפ על חיל המצב בז'ואיני, והוביל אותו במהירות לפריז, על מנת לסייע למרד. ב-9 באוגוסט הוכתר אביו כלואי פיליפ, מלך הצרפתים, ופרדיננד פיליפ קיבל את התואר "דוכס אורליאן". בשנת 1831 נשלחו פרדיננד פיליפ ואחיו לואי, דוכס נמור לבלגיה, תחת פיקודו של מרשל אטיין מוריס ז'ראר. בנובמבר 1831 נשלח פרדיננד פיליפ יחד עם מרשל ניקולא סולט לדכא את מרידות קאנוט, אותם דיכאו במהירות וללא שפיכות דמים. בשנת 1832 נשלח פרדיננד פיליפ בראש חטיבה לסייע למורדים הבלגים, ונחל הצלחה במשימתו.
בשנת 1835 התלווה פרדיננד פיליפ למרשל ברטראן קלאוסה לאלג'יריה, להילחם נגד עבד אל-קאדר אל-ג'זאירי, ואף נפצע בקרב חברה. לאחר מכן השתתף פרדיננד פיליפ בכיבוש הערים מסקארה ותלמסאן, ולאחר מכן חזר לפריז. בשנים 1839 ו-1840 הגיע פרדיננד פיליפ שוב לאלג'יריה, וטיפל שם בניהול הממשל הצרפתי.
פרדיננד פיליפ היה מיועד להתחתן עם לואיז מארי תרז, נסיכת ארטואה, אולם לאחר מהפכת יולי 1830 ביטלה משפחתה את ההתקשרות ביניהם. בשנת 1835 נעשה ניסיון לשדכו עם מריה תרזה מאוסטריה, בתו של הארכידוכס קרל, דוכס טשן, אולם ניסיון זה לא צלח, עקב התנגדותם של מטרניך וסופי, נסיכת בוואריה - אמו של פרנץ יוזף, קיסר אוסטריה. לאחר מכן הוצעו לו ז'נואריה, נסיכת ברזיל, בתו של פדרו הראשון, קיסר ברזיל, ואיזבלה, נסיכת ספרד, בתו של פרנסיסקו דה פאולה, אחיו של פרננדו השביעי, מלך ספרד, אולם שתיהן נדחו על ידו. בהמשך אף הוצעו לו נסיכות פרוטסטנטיות, ביניהם לואיזה, נסיכת הסן-קאסל, מריה מסקסוניה-אלטנבורג וויקטוריה, נסיכת סקסוניה-קובורג-גותה, אך עם אף אחת מהם לא השתדך לבסוף. בסופו של דבר התחתן פרדיננד פיליפ ב-30 במאי 1837 עם הלנה, דוכסית מקלנבורג-שוורין, בתם של פרידריך לודוויג, נסיך הכתר של מקלנבורג-שוורין וקרולינה לואיזה, נסיכת סקסוניה-ויימאר-אייזנך, ממנה היו לו שני ילדים.
פרדיננד פיליפ אהב מאוד מדע, ספרות ואמנות, ואף השקיע ממון רב בקניית חפצי אמנות ועתיקות. ב-13 ביולי 1842 יצא פרדיננד פיליפ בכרכרה פתוחה, לסקור את חיילי הצבא באזור המארן. באמצע הדרך התהפכה המרכבה מסיבה בלתי ידועה, ופרדיננד פיליפ נחבט קשות בגולגולתו, וכעבור כמה שעות מת.
משפחתו

ב-30 במאי 1837 התחתן פרדיננד פיליפ עם הלנה, דוכסית מקלנבורג-שוורין, בתם של פרידריך לודוויג, נסיך הכתר של מקלנבורג-שוורין וקרולינה לואיזה, נסיכת סקסוניה-ויימאר-אייזנך, ממנה היו לו שני ילדים:
הנסיך פיליפ, רוזן פריז (1838–1894)
הנסיך רובר, דוכס שארטר (1840–1910)
צורניות

| צורניות |
| --- | --- |
 צורניות מבעד למיקרוסקופ
מיון מדעי
קבוצה:: על-קבוצת SAR
קבוצה:: סטראמנופילס
מחלקה:: צורניות
שם מדעי
 Bacillariophyceae ‏דומורטייה, 1821
צוֹרָנִיּוֹת (שם מדעי: Bacillariophyceae או Diatomaceae) היא מחלקה של אצות הידועה גם כדיאטומאות (או דיאטומיאות).
הצורניות הן קבוצה מרכזית של יצורים חד-תאיים בעלי גרעין (אאוקריוטים) המרכיבה את אחד הסוגים הנפוצים ביותר של פלנקטון, הפיטופלנקטון. מרבית הצורניות הן יצורים חד-תאיים, אם כי יש מינים היוצרים שרשראות או מושבות פשוטות. אחד מהמאפיינים הייחודיים של הצורניות הוא מעטפת התא המורכבת ברובה מסיליקה (תחמוצת צורן, מכאן השם העברי). הצורניות מופיעות במגוון רחב של צורות והן מבוססות בדרך כלל על שני צדדים בלתי סימטריים עם פיצול ביניהם, ומכאן גם שם הקבוצה – דיאטומאות, שמקורו ביוונית ומשמעותו "בנוי משנַיים".
הערות שוליים

↑  צֹרָנִיּוֹת במילון ביולוגיה כללית (תשס"ט), 2009, באתר האקדמיה ללשון העברית
| --- | --- |
בקרת זהויות :  NLI: 987007552919705171  LCCN: sh85037628  NDL: 00565391  NKC: ph116076 
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
צלופחי שן-מסור

| צלופחי שן-מסור |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: צלופחאים
משפחה:: צלופחי שן-מסור
סוגים
 Serrivomer   Stemonidium
שם מדעי
 Serrivomeridae

צלופחי שן-מסור (שם מדעי: Serrivomeridae) היא משפחה של דגים טורפים מסדרת הצלופחאים בה ישנם 2 סוגים ו-11 מינים - כולם חוץ מאחד בסוג Serrivomer. הם חיים באוקיינוסים הטרופיים והממוזגים בעומקים של עד 6 ק"מ מתחת לפני הים.
מאפיינים

אלו דגים מוארכים שיכולים להגיע לאורך 78 ס"מ והם בעלי לסתות ארוכות מלאות שיניים המסודרות כמו מסור. שיניים אלה עוזרות להם להרוג כל טרף הקרוב להם בגודלם, דבר חשוב בעולם שטרף נדיר בו. הטרף מורכב מדגים ומחסרי חוליות שונים. הם נעים במים בצורה אנכית החוסכת באנרגיה אך יכולים להסתער במהירות כשיש לידם טרף.
לדגים אלה כמעט אין קשקשים ויש להם מעט מאוד סנפירים.
סוגים

סוג Serrivomer - בו 10 מינים
סוג ומין יחיד Stemonidium hypomelas
פנחס וזה

| --- | --- |

פנחס (פיניק) וזה
 לידה:  13 ביוני 1914 
 פטירה:  8 באוקטובר 1967 (בגיל 53) 
 תאריך עלייה:  1935
 מדינה:  ישראל 
 כינוי:  פיניק
 דרגה:  
 
פנחס (פיניק) וזה ויצחק שדה. 1948
נוטר
פנחס (פיניק) וזה (13 ביוני 1914 - 8 באוקטובר 1967) היה מפקד יחידת ה"רכש" של "ההגנה" בימי טרום המדינה ובזמן מלחמת העצמאות. מוותיקי קיבוץ רוחמה וחבר בו עד סוף ימיו.
ביוגרפיה

נולד בקובל שבפולין לאברהם וזה ולמאשה לבית הרליך. חניך הגימנסיה העברית "תרבות" וחבר ב"השומר הצעיר" בקובל. בשנת 1935 עלה לארץ ישראל והתיישב בקיבוץ רוחמה, שם נישא להינדה.
היה חבר בנוטרים. חבר ה"מטכ"ל" שלפני קום המדינה 1947–1948. מפעולות יחידת ה"רכש" - הטנקים והתותחים הראשונים לצבא שבדרך, טיפול בכלי הנשק מהאונייה "אלטלנה", ו"רכישת" כלי נשק ותחמושת שיועדו ללוחמים. "רכש" זה, שהגיע בתחבולות ודרכים לא דרכים תוך סיכון מתמיד, היווה את בסיס החימוש של צה"ל בראשיתו. ב-1948 היה חבר בצוות שמינה דוד בן-גוריון לטפל, מטעם צה"ל, באונייה אלטלנה. שירת בצה"ל והשלים שירותו בדרגת סא"ל.
נפטר בשנת 1967 בקיבוץ רוחמה, ונקבר בבית העלמין שבקיבוץ. היה אב לשלושה.
מתוך דברים שכתב ישראל גלילי על וזה לאחר מותו: ”פיניק היה מאלה שבזכותם אנו יכולים לומר שכל שנחלנו פה וכבשנו ונצחנו לא בא בגלל נס, אלא בגלל שכאלה, בגלל הצירוף הנפלא הזה של רצינות מוסרית, מוצקות של פלדה ורוך של רעות אנושית”
לקריאה נוספת

רוחמה, פיניק: פנחס וזה, הדי רוחמה, (נולד במאי 1914 בקובל, נפטר באוקטובר 1967 ברוחמה), תשכ"ח
ספרו

המשימה - רכש, הוצאת מערכות, 1966.